text: Karteldannelse fører til fyringer
  31 august 2010 kl. 09.50
  Efter det i går kom frem, at Danfoss erkender mulig karteldannelse i koncernen, har det fået konsekvenser på en af fabrikkerne.
  Flere ledende medarbejdere på Danfoss' fabrik i Flensborg har fået en fyreseddel, efter det har vist sig, at Danfoss har været involveret i sager om karteldannelse.
  Karteldannelse er et samarbejde mellem flere parter inden for samme branche med det formål at fastsætte priser. Det er et brud på EU's regler om konkurrence og de frie markedskræfter.
  